VS002192
Datum: 2004-01-03T01:00:00.000+01:00
datum_sodbe_i_stopnje: 2009-06-30T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.700 EUR
opombe: II Ips 241/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.800 EUR na 5.700 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/316 na relaciji Pesnica - Vučja vas je presegla običajne meje.

Stanje je trajalo 58 mesecev (od 3. 1. 2004 do 30. 10. 2008, ko je bila zgrajena avtocesta, zaradi katere se je promet preusmeril).

Hiša v kateri živi tožnik z družino je:

    od ceste oddaljena 1,7 m,

    v neposredni bližini je križišče, na katerem so posebej hrupno zavirali in speljevali tovornjaki,

    tovornjaki so ustavljali na bližnjem avtobusnem postajališču, zaradi udarnih jam na cesti pa je nastajal dodaten hrup.

## Kršitev drugih pravic osebnosti

5.700 EUR Kršitev pravice do zdravega življenjskega okolja.

Tožnik je bil v spornem obdobju dijak in je ves čas bival doma, zadnje leto pa je študiral na fakulteti; le en mesec je bival v študentskem domu.

Tožnik se zaradi hrupa ni mogel naspati, si odpočiti, ni se mogel normalno učiti, oziroma je za to porabil veliko več časa od sovrstnikov, še posebej težko pa je bilo v času, ko se je pripravljal na maturo. Takrat se je učil predvsem ponoči, a tudi takrat ni bilo miru. Oteženo je bilo komuniciranje v družini in skrhani družinski odnosi, saj sta bila starša zaradi stalnega hrupa nervozna, kar je slabo vplivalo tudi nanj. Ni se mogel pogovarjati s prijatelji čez cesto, ko je prihajal v družbo pa je zaradi posledic stalnega hrupa govoril (in še govori) glasneje. Oken ni bilo mogoče normalno odpirati, gledati televizije in poslušati radia pri normalni jakosti, se zadrževati na balkonu in pred hišo. Obiskov je bilo vse manj.

---

OZ člen 179